b'\n_START_ARTICLE_\nJuzefas Vodzickis\n_START_SECTION_\nBiografija\n_START_PARAGRAPH_\nKilo i\xc5\xa1 Lenkijos bajor\xc5\xb3 Vodzicki\xc5\xb3 gimin\xc4\x97s, herbo \xe2\x80\x9eLeliva\xe2\x80\x9c savininkas. _NEWLINE_1770\xe2\x88\x921776 tarnavo Saksonijos armijoje. Tarnaudamas pasiek\xc4\x97 poru\xc4\x8diko laipsn\xc4\xaf. Po to \xc4\xafstojo \xc4\xaf Lenkijos armij\xc4\x85, kur brigadininko titule t\xc4\x99s\xc4\x97 tarnyb\xc4\x85 kadet\xc5\xb3 korpuse, Var\xc5\xa1uvoje. _NEWLINE_Paauk\xc5\xa1tintas iki generolo-adjutanto laipsnio buvo karaliaus Stanislovo Augusto Poniatovskio palydoje. _NEWLINE_1782 metais paskirtas Lekijos Kar\xc5\xabnos p\xc4\x97stinink\xc5\xb3 pulko vadu. 1788 metais apdovanotas \xc5\xa0vento Stanislovo ordinu. _NEWLINE_Nuo 1790 \xe2\x88\x92 generolo laipsnyje. _NEWLINE_ATR-Rusijos karo (1792) m. dalyvis. _NEWLINE_Karin\xc4\x97s kampanijos Lietuvoje metu vadovavo karali\xc5\xa1kam p\xc4\x97stinink\xc5\xb3 pulkui, susidedan\xc4\x8diam i\xc5\xa1 2 batalion\xc5\xb3 (400 durtuv\xc5\xb3). _NEWLINE_Po Targovicos konfederacijos \xc5\xa1alinink\xc5\xb3 pergal\xc4\x97s, palaikomos Rusijos ir Pr\xc5\xabsijos kari\xc5\xb3, kuri prived\xc4\x97 prie 1791 met\xc5\xb3 gegu\xc5\xbe\xc4\x97s 3 d. konstitucijos ir vis\xc5\xb3 reform\xc5\xb3 panaikinimo, priimt\xc5\xb3 Ketveri\xc5\xb3 met\xc5\xb3 1788\xe2\x88\x921792 m. seime generolas Vodzickis liko tarnauti kaip neoficialus divizijos ir garnizono vadas, Krokuvoje. _NEWLINE_Jis aktyviai dalyvavo pasiruo\xc5\xa1iant sukilimui 1794 m. kovo 24 d. 1794 m. Lenkijos kariai vadovaujami generolo Vodzickio buvo i\xc5\xa1statyti Krokuvos turgaus aik\xc5\xa1t\xc4\x97je. Apie pietus prie\xc5\xa1 karius pasirod\xc4\x97 T. Kosciu\xc5\xa1ka, kur\xc4\xaf sveikino minios \xc5\xbemoni\xc5\xb3. Kartu su kariais generolas dav\xc4\x97 priesaik\xc4\x85 i\xc5\xa1tikimybei Kosciu\xc5\xa1kai, kaip vyriausiam sukilusi\xc5\xb3 ginkluot\xc5\xb3 paj\xc4\x97g\xc5\xb3 vadui._NEWLINE_Vodzickio p\xc4\x97stinink\xc5\xb3 pulkas dalyvavo lenk\xc5\xb3 m\xc5\xab\xc5\xa1iuose su rus\xc5\xb3 kariais. _NEWLINE_1794 m. baland\xc5\xbeio 4 d. netoli Raslavic\xc4\x97s kaimo, Ma\xc5\xbeosios Lenkijos vaivadijoje jis vadovavo savo pulkui garsiame Raslavic\xc4\x97s m\xc5\xab\xc5\xa1yje.  _NEWLINE_Juzefas Vodzickis buvo u\xc5\xbemu\xc5\xa1tas \xc5\xa0\xc5\xa1ekocin\xc5\xb3 m\xc5\xab\xc5\xa1io metu patrankos sviediniu. _NEWLINE_Buvo palaidotas kapucin\xc5\xb3 ba\xc5\xbeny\xc4\x8dioje, Krokuvoje.'